L-UE qed tieħu miżuri biex tipprevjeni t-traffikar illeċitu ta' beni kulturali. L-ambaxxaturi għall-UE li ltaqgħu llum fil-Coreper approvaw ftehim proviżorju mal-Parlament Ewropew dwar abbozz ta' regolament li ser jipprevjeni l-importazzjoni u l-ħżin fl-UE ta' beni kulturali esportati illegalment minn pajjiż mhux tal-UE. It-traffikar illeċitu f'beni kulturali jċaħħad lill-pajjiżi, speċjalment dawk l-inqas żviluppati, mill-wirt kulturali tagħhom. Jappoġġa wkoll lit-terroriżmu u attivitajiet kriminali oħrajn. Dawn ir-regoli l-ġodda juru kemm aħna determinati biex dan inwaqqfuh. Hartwig Löger, Ministru Federali għall-Finanzi tal-Awstrija Ir-regolament ikopri beni kulturali li jinħolqu jew jiġu skoperti barra mill-UE u li ser jitħallew jiċċirkolaw b'mod liberu jew jiġu soġġetti għal proċedura doganali li mhix waħda ta' transitu. Skont kemm huma vulnerabbli għas-sakkeġġ u l-qerda, ix-xogħlijiet kulturali huma maqsuma f'żewġ kategoriji skont l-abbozz ta' regolament. L-importazzjonijiet tal-beni kulturali l-iktar vulnerabbli, bħal oġġetti arkeoloġiċi u elementi ta' monumenti, ser jirrikjedu liċenzja tal-importazzjoni speċjali maħruġa minn pajjiż tal-UE jekk ikollhom mill-inqas . Din il-liċenzja ser tinħareġ wara li tingħata prova mill-importatur li l-beni inkwistjoni ġew esportati legalment mill-pajjiż ta' oriġini tagħhom. Importazzjonijiet ta' beni kulturali inqas vulnerabbli, bħal kollezzjonijiet ta' fawna u flora, muniti, siġilli mnaqqxa, pitturi, skulturi, kotba, li jkollhom mill-inqas u li jiswew mill-inqas ser jirrikjedu dikjarazzjoni mill-importatur li l-beni inkwistjoni ġew esportati legalment. Informazzjoni dwar każijiet fejn ingħataw liċenzji tal-importazzjoni u nħarġu dikjarazzjonijiet tal-importatur ser jinħażnu f' bażi ta' data elettronika ċentralizzata , li ser tiġi stabbilita mill-Kummissjoni u tkun aċċessibbli lill-awtoritajiet nazzjonali kollha fl-UE. Ir-regolament propost jikkomplementa l-qafas legali tal-UE eżistenti dwar il-kummerċ f'beni kulturali, li sa issa kien jinkludi biss leġislazzjoni li tkopri l-esportazzjoni tal-beni kulturali u r-ritorn ta' oġġetti kulturali li tneħħew illegalment mit-territorju ta' pajjiż tal-UE. Il-passi li jmiss Il-Parlament Ewropew u l-Kunsill it-tnejn ser ikollhom jipproċedu għall-adozzjoni formali tar-regolament, li għandu japplika fil-prinċipju mill-jum tad-dħul fis-seħħ tiegħu. Hija prevista applikazzjoni differita fir-rigward ta' wħud mid-dispożizzjonijiet biex jingħata żmien għall-aġġustament amministrattivi meħtieġa mill-awtoritajiet doganali tal-UE. Aqra t-test sħiħ maqbul hawn.